กัปตัน ได้แต่รอ 12 วีคผ่านไป มิ้ง ก็ยังไม่ติดต่อมา เรื่องสำคัญจะเอาไง
ยังเป็นประเด็นที่สังคมกำลังจับตามอง โดยเฉพาะในโลกโซเชียลว่า สรุปเรื่องราวการท้องของ มิ้ง ศวภัทร ที่แถลงข่าวว่าท้องกับ กัปตัน ชลธร พระเอกวัยรุ่นนั้น ฝากครรภ์หรือยัง แม้กระทั่งหลายคนจับตาไปไกลตั้งข้อสงสัยว่าท้องจริงหรือเปล่า?,โดยเฉพาะหลังจากที่ กัปตัน ออกมามือลั่นโพสต์ในทวิตเตอร์ในวันที่อายุครรภ์ครบ 12 สัปดาห์ กระแสเรื่องนี้ยิ่งกลับมาดราม่า กระหึ่มเกิดกระแสกดดันเรื่องฝากครรภ์ของ มิ้ง อย่างหนัก แต่ฝ่ายหญิงที่เคยเคลื่อนไหวผ่านโลกโซเชียลตลอด กลับนิ่งเงียบ ไม่เคลื่อนไหวในทุกช่องทาง ,ผู้สื่อข่าวพยายามติดต่อในทุกช่องทางก็ไม่สามารถติดต่อ มิ้ง ศวภัทร และคุณแม่ของเธอได้ ล่าสุด บันเทิงไทยรัฐออนไลน์ได้พูดคุยกับทางฝั่งของ กัปตัน ชลธร ผ่านทางคนใกล้ชิดสุดๆ ของ กัปตัน ก็ได้ความว่า,เรื่องที่เกิดขึ้นตอนนี้ชัดเจน ฝากครรภ์กันเรียบร้อยหรือยัง ทางเรายังไม่ทราบเรื่องว่าสรุปจะไปยังไงต่อ ทางฝ่ายหญิงเขาก็เงียบ ไม่ได้ติดต่อเรามาว่าจะเอายังไง เรารู้เท่าที่ทุกคนรู้ รู้เท่าที่ออกมาทางข่าวและเป็นกระแสในโซเชียลเท่านั้น,ทางเราก็ไม่ได้ติดต่อไปที่ฝ่ายหญิง ไม่อยากกดดันเขา ทุกคนก็อยากให้ชัดเจนอยู่แล้ว เราเองก็เช่นกัน เพื่อที่จะได้เข้าไปดูแล แต่เราก็ยังไม่ได้รับความชัดเจนอะไรกลับมา,แล้วถ้าทาง มิ้ง ศวภัทร เงียบไปแบบนี้ตลอดไป เรื่องจะจบลงตรงไหน ความชัดเจนจะเกิดขึ้นได้อย่างไร เราก็ได้แต่รอให้ทางฝ่ายหญิงออกมามีบทบาทหรือแอ็กชั่นอะไรบ้าง ตอนนี้ก็เกิน 12 สัปดาห์แล้ว เราก็รอทางฝ่ายหญิงอยู่ ที่ผ่านมาเราไม่ได้คุยกับทางฝ่ายหญิงเลย เราก็รออยู่ว่าเขาจะเอายังไงต่อ,นี่ก็ 12 สัปดาห์แล้ว ตามกำหนดที่ต้องฝากครรภ์ ตามที่ฝ่าย มิ้ง เคยออกมาบอก ก็ต้องรอเขา ส่วนที่หลายคนจับตามองว่าทำ 12 วีคแล้วท้องยังไม่ออก พุงยังไม่ออก ตรงนี้ก็มีความเป็นไปได้ว่าเขารูปร่างเล็ก ก็เป็นไปได้ที่ท้องจะไม่ออก,คือเราก็อยากให้เขาออกมาคุยกันให้ชัดเจน ถ้าเขาตั้งครรภ์จริงๆ ยังไงทางกฎหมายเราก็ไม่สามารถบังคับฝ่ายหญิงให้ตรวจ DNA ได้อยู่แล้ว แต่ทุกคนอยากได้ความชัดเจน เพื่อจะได้ช่วยกันดูแลเด็กในครรภ์,กัปตัน พร้อมออกมาพูดถึงเรื่องราวที่เกิดขึ้นหรือยัง ตอนนี้อยากอยู่เงียบๆ โฟกัสงานกับเรื่องเรียน เรื่องงานก็ฝึกซ้อมกับวง ไนน์บายไนน์ ให้เต็มที่ แต่ยังไม่ออกสื่อ ทุกอย่างหยุดไปก่อนเพื่อรอความชัดเจน,เอาจริงๆ กัปตัน ไม่อยากรู้เหรอ ว่าเป็นลูกเรามั้ย ทำไมเขาไม่ติดต่อ มิ้ง ไปคุยส่วนตัว คิดว่าถ้าติดต่อส่วนตัวก็คงไม่ได้ติดต่อไป หรือก็อาจติดต่อไม่ได้เหมือนกันกับทุกคน.
ยังเป็นประเด็นที่สังคมกำลังจับตามอง สรุป มิ้ง ศวภัทร ท้องกับ กัปตัน ชลธร สรุปยังไง ฝากครรภ์หรือยัง
กัปตัน ชลธร,มิ้ง ศวภัทร,มิ้ง กัปตัน,มิ้ง ศวภัทร ท้อง,มิ้งโป๊ะแตก,ดารา